***Rapito*** er en italiensk film fra 2023, regissert av Marco Bellocchio.

Handling
--------

Historien begynner i 1851. Edgardo Mortara er det sjette barnet i en jødisk familie fra Bologna, en by på den tiden hørte til under Kirkestaten. Men den kristne hushjelpen Anna Morisi tror at Edgardo er syk og døende, og administrerer en kristen dåp i det skjulte - i frykt for at hvis gutten dør kommer han til å havne i limbo, med mindre han blir døpt først. Barnet overlever, men syv år senere forteller Anna hva hun hadde gjort til Pier Feletti, lederen for det bolognesiske avdelingen under Den hellige Inkvisisjonen. Dåpen gjør barnet automatisk katolsk, men pavestatene forbyr en kristen fra å vokse opp hos ikke-kristne foreldre. Feletti bestemmer seg derfor å ta barnet bort fra den biologiske familien hans. Den 24. juni blir Edgardo sendt vekk mot sin vilje og brakt til Roma, hvor han skulle bo i Casa dei Catecumeni - en internatskole for barn.

Edgardos foreldre, Momolo og Marianna, gjør alt for å trekke offentlig oppmerksomhet til situasjonen deres. Dette forårsaker indignasjonen til en rekke intellektuelle. Dette får imidlertid pave Pius IX til å personlig ta for seg denne saken. Pavedømmet befinner seg faktisk i en stor politisk krise, hvor paven har mistet mye prestisje og autoritet. Så paven tar seg personlig av Edgardos utdannelse, og sørger for at han blir døpt en gang til for å fjerne enhver tvil om guttens tilhørighet til den katolske kirke. Edgardo blir deretter oppvokst og utdannet i et fullstendig katolsk miljø. Flere måneder senere får Momolo og Marianna endelig tillatelse til å besøke gutten sin. Men de som er ansvarlige for Edgardos utdannelse forbyr alle fremtidige besøk, med mindre hele familien konverterer til katolisismen. Mortaras nekter og forsøker å kidnappe barnet, som imidlertid mislykkes.

I 1860 ble Bologna tatt fra paven av opprørerne, og domstolene i kongedømmet Sardinia - som byen nå tilhører - arresterer Pier Feletti og stiller ham for retten på grunn av Edgardo Mortara-saken. Under høringene blir hele historien rekonstruert, og det oppdages at dåpen som ble administrert av Anna Morisi er gyldig. Feletti blir derfor frifunnet på anklager, ettersom han handlet i full overensstemmelse med de lovene som var gjeldende på tidspunktet for hendelsene. Edgardo blir derfor værende i Roma. Paven er fremdeles suveren der, på grunn av militær bistand fra Frankrike under Napoleon III av Frankrike. Men i 1870 blir Frankrike angrepet fra Preussen, og de franske troppene trekker seg tilbake.

Kongedømmet Italia okkuperer Roma, og pavestatenes lange historie tar dermed slutt med at pave Pius IX mister all sin makt. I mellomtiden vokser Edgardo opp, og studerer til å begynne som prest. Han antar derfor det geistlige navnet Pio Maria. I 1870, med Erobringen av Roma, blir Roma en del av kongeriket Italia. En av Edgardos eldre brødre, Riccardo, som nå er en soldat i denne okkupasjonshæren, forsøker å lete etter Edgardo og forteller at han endelig kan reise hjem til foreldrene deres. Imidlertid nekter Edgardo, og sier at hans virkelige familie nå er den katolske kirken.

Flere år senere er Marianna, den gamle moren til Edgardo, døende. Ett par år tidligere hadde Edgardo nektet å gå til farens begravelse, men han kommer nå endelig hjem kort tid før moren hans dør. Men Edgardo ønsker å døpe moren sin til den katolske troen. Noe hun nekter å gå med på, og hun erklærer at hun lever som jøde og ønsker å dø som en jøde. Edgardo blir snart drevet bort av søsknene sine, på grunn av dette konverteringsforsøket. Dette ser ut til å være familiens aller siste brudd med Edgardo. Når Edgardo blir ordinert som prest, begynte han å arbeide over hele Europa som misjonær og predikant, frem til han døde i et kloster i Belgia i 1940 - i en alder av 88 år.

Skuespillere
------------

* Enea Sala som Edgardo Mortara
* Leonardo Maltese som Edgardo Mortara
* Paolo Pierobon som Pius IX
* Fausto Russo Alesi som Salomone "Momolo" Mortara
* Barbara Ronchi som Marianna Mortara
* Andrea Gherpelli som Angelo Padovani
* Samuele Teneggi som Riccardo Mortara
* Corrado Invernizzi som Judge Carboni

Referanser
----------

1. 1 2   (på en) *Internet Movie Database*, IMDb-nummer tt14137416, Wikidata Q37312,
2. ↑  Kiang, Jessica (23. mai 2023). «‘Kidnapped’ Review: Marco Bellocchio’s Luxuriant Account of Religious Child Abduction Is Dignified but Dusty». *Variety* **(engelsk)**. Besøkt 6. september 2023.
3. ↑  Bunbury, Stephanie (23. mai 2023). «‘Kidnapped’ Review: Sins Of Holy Fathers Remain Unforgiven In Marco Bellocchio’s Authoritative Historical Drama – Cannes Film Festival». *Deadline* **(engelsk)**. Besøkt 6. september 2023.

Eksterne lenker
---------------

* (en) *Kidnapped* på Internet Movie Database Rediger på Wikidata

* (fr) *Kidnapped* på Allociné Rediger på Wikidata

* (nl) *Kidnapped* på MovieMeter Rediger på Wikidata

* (de) *Kidnapped* på filmportal.de Rediger på Wikidata

* (en) *Kidnapped* på Rotten Tomatoes Rediger på Wikidata